અમેરિકા અને ચીન જેવા વિકસિત દેશ જ્યારે લડે ત્યારે આર્થિક દ્રષ્ટિએ તેની સંકળાયેલા અન્ય દેશોના વેપાર-ધંધા અને વિદેશી રોકાણકારોને ખુબ મોટુ નુકશાન થવાનું છે. ટ્રેડ વૉરની સાથે કરન્સી વૉર પણ જોવા મળશે. આંતરરાષ્ટ્રીય બજારમાં ક્રૂડના ભાવ સતત વધી રહ્યા છે. તમામ દેશોની બેલેન્સશીટ પર વિપરીત અસર પડી રહી છે, ત્યારે હવે જો અમેરિકા ચીનથી આયાત થતા તમામ સામાન પર ટેરિફ લગાડશે તો તેના પરિણામ ખુબ જ ભયાનક આવશે. નેશશન ફર્સ્ટની નિતી અન્ય દેશો પર વિપરીત અસર પાડી શકે છે. વિશ્વની મહાસત્તા જ્યારે આર્થિક નિર્ણયો લે ત્યારે તેની સાથે સંકળાયેલા તમામ દેશો પર વિપરીત અસર પડે છે. અમેરિકાના પ્રેસિડેન્ટ ડોનાલ્ડ ટ્રમ્પ ચીનથી આયાત થતા 267 અબજ ડૉલર(અંદાજે 19 લાખ 25 હજાર કરોડ રૂપિયા)ના વધારાના સામાન પર ટેરિફ લગાડવાની ધમકી આપી છે. તેઓ અગાઉ ચીનથી આયાત થનાર 200 અબજ ડૉલરના સામાન પર ડયૂટી લગાડવાની જાહેરાત કરી ચુક્યા છે. ચીને પણ જવાબી કાર્યવાહીની ધમકી તો આપી દીધી છે. તેમાં ચીનમાં કામ કરી રહેલી અમેરિકી કંપનીઓ વિરુધ્ધ એક્શન લઈ શકે છે.